Modul
Tartalom
Index 🔎︎

# Oszlop és vonal diagramtípus

A Diagramtündér első oldalán kiválaszthatja a diagramtípust.

Ennek a parancsnak az eléréséhez...

Válassza a Beszúrás – Diagram… lehetőséget

Diagram beszúrása

## Oszlop és vonal

Az oszlop és vonal diagram az oszlopdiagram és a vonaldiagram kombinációja.

Válasszon egyet a lehetőségek közül

- Oszlopok és vonalak. Az oszlopok téglalapjai egymás mellé vannak rajzolva, az értékük így könnyen összehasonlítható.

- Halmozott oszlopok és vonalak. Az oszlopok téglalapjai egymás fölé vannak rajzolva, így az oszlop magassága az adatértékek összegével egyezik meg.

Egy másodlagos y tengelyt a Beszúrás - Tengelyek menüparancs segítségével szúrhat be, miután végzett a tündérrel.

## Egy adattartomány megadásához

A kijelölt adattartomány bal szélső oszlopai (vagy a felső sorai) adják azokat az adatokat, amelyek oszlopobjektumokként jelennek meg. Az adattartomány többi oszlopa vagy sora a vonalobjektumok adatait szolgáltatják. Ezt a hozzárendelést az Adatsorok párbeszédablakban módosíthatja.

1. Jelölje ki az adattartományt.

2. Kattintson a lehetőségek egyikére az oszlopokban vagy sorokban levő adatsorokhoz.

3. Jelölje be, hogy az adattartományoknak vannak-e címkéi az első sorban, az első oszlopban vagy mindkettőben.

## Adatsorok szervezése

Az Adatsorok listában látható az aktuális diagramhoz tartozó valamennyi adatsor.

Az oszlopok adatsorai a lista tetején, a vonalak adatsorai a lista alján helyezkednek el.

- Az adatsorok szervezéséhez jelölje ki a lista egy elemét.

- Kattintson a Hozzáadás gombra egy másik adatsor hozzáadásához a kijelölt bejegyzés alá. Az új adatsor típusa a kijelöltével azonos lesz.

- Kattintson az Eltávolítás gombra a kijelölt adatsor eltávolításához az Adatsorok listáról.

- A Fel és Le nyílgombokkal a kijelölt elemet fel és le mozgathatja a listában. Így egy Oszlop adatsort Lista adatsorrá alakíthat, és vissza. Ez nem változtatja meg az adatforrás-táblázatban a sorrendet, a változások csak a diagram elrendezését érintik.

## Adatsorok szerkesztése

1. Kattintson a lista egyik bejegyzésére a bejegyzés tulajdonságainak szerkesztéséhez.

   Az adattartományok listában látható az adatsorok komponenseihez tartozó szerepek neve és cellatartományok.

2. Kattintson egy bejegyzésre, és szerkessze a tartalmaz az alatta levő szövegmezőben.

   A szövegmező melletti felirat az aktuálisan kijelölt szerepet mutatja.

3. Adja meg a tartományt, vagy kattintson az Adattartomány kijelölése gombra a párbeszédablak minimalizálásához és a tartomány egérrel való kijelöléséhez.

Egy adatszerepű tartomány, például y értékek, nem tartalmazhat feliratcellát.

## Kategóriák és adatfeliratok szerkesztése

- Írja be vagy jelölje ki azt a cellatartományt, amely a kategóriák vagy adatfeliratok szövege lesz.

A Kategóriák tartományban levő értékek feliratként fognak megjelenni az x tengelyen.

## Diagramelemek beszúrása

A Diagramtündér Diagramelemek lapján beillesztheti a következő elemek bármelyikét:

- Diagramcímek

- Jelmagyarázat

- Látható rácsozat

A további elemekhez használja a diagram Beszúrás menüjét a szerkesztési módban. Itt a következő elemeket adhatja meg:

- Másodlagos tengelyek

- Segédrács

- Adatfeliratok

- Statisztika, például átlagértékek, y hibasávok és trendvonalak

Ha minden egyes adatsorra különböző adatfeliratokat szeretne, használja az adatsor tulajdonságok párbeszédablakát.

Kapcsolódó témakörök

Diagram beszúrása

Diagramtündér - Diagramtípus

Diagramtündér - Adattartomány

Diagramtündér - Adatsorok

Diagramtündér - Diagramelemek